Jack and the Beanstalk

Ang "Jack and the Beanstalk" (Jack at ang Tangkay ng Patani) ay isang Ingles na kuwentong bibit. Ito ay lumitaw bilang "The Story of Jack Spriggins and the Enchanted Bean" (Ang Kuwento ni Jack Spriggins at ang Mahiwagang Patani) noong 1734 at bilang moralisado ni Benjamin Tabart "The History of Jack and the Bean-Stalk" noong 1807. Si Henry Cole, na naglathala sa ilalim ng pangalan ng panulat na Felix Summerly, ay nagpasikat sa kuwento sa The Home Treasury (1845), at muling isinulat ito ni Joseph Jacobs sa English Fairy Tales (1890). Ang bersiyon ni Jacobs ay kadalasang inilalathala ngayon, at pinaniniwalaang mas malapit sa mga oral na bersiyon kaysa kay Tabart dahil kulang ito sa pagmomoralisa.

Ang "Jack and the Beanstalk" ay ang pinakakilala sa "Jack tales", isang serye ng mga kuwento na nagtatampok sa arketipong Korniko at Ingles na bayani at pangkaraniwang tauhan na si Jack.

Ayon sa mga mananaliksik sa Unibersidad ng Durham at Universidade Nova de Lisboa, ang kuwento ay nagmula higit sa limang millennia na ang nakalipas, batay sa isang malawak na kumalat na makalumang anyo ng kuwento na ngayon ay inuri ng mga folklorista bilang ATU 328 The Boy Who Stole Ogre's Treasure.

Mga pinagmulan 
Ang "The Story of Jack Spriggins and the Enchanted Bean" ay inilathala sa London ni J. Roberts noong 1734 na ikalawang edisyon ng Round About Our Coal-Fire. Noong 1807, inilathala ng Ingles na manunulat na si Benjamin Tabart ang The History of Jack and the Bean Stalk, posibleng aktuwal na pamatnugot ni William at/o Mary Jane Godwin.

Ang kuwento ay mas matanda kaysa sa mga kuwentong ito. Ayon sa mga mananaliksik sa Unibersidad ng Durham at sa Universidade Nova de Lisboa, ang uri ng kuwento (AT 328, The Boy Steals Ogre's Treasure) kung saan kabilang ang kuwento ni Jack ay maaaring may pinagmulang wikang Proto-Indo-Europeo (PIE) (kaparehong kuwento mayroon ding mga pagkakabi ng Proto-Indo-Irani), at kaya iniisip ng ilan na ang kuwento ay nagmula sa millennia na nakalipas (4500 BK hanggang 2500 BK).

Sa ilang mga bersiyon ng kuwento, ang higante ay hindi pinangalanan, ngunit maraming mga dula batay dito ang nagpangalan sa kanya ng Blunderbore (isang higante ng pangalang iyon ay lumilitaw sa ika-18 siglong kuwento na "Jack the Giant Killer"). Sa "The Story of Jack Spriggins" ang higante ay pinangalanang Gogmagog

Mga sanggunian